Diari Oficial de la Generalitat Valenciana


Sumari del DOGV 5811, del 22-07-2008 (2008/8864)

Licitació per a la selecció de l'empresari constructor del Programa d'Actuació Integrada (PAI) de la Unitat d'Execució Única del Sector Sanxo Llop de Gandia.
-------------------------------------------------------------------------------------------------------------------------------------------------------------

### Dades del document

Número de DOGV
:   5811

Data del DOGV
:   22-07-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/8864


Data del document
:   14-07-2008

Organisme emissor
:   Aplicacion de Programas Urbanisticos, SAU (Aprusa)

Tipus de document
:   Licitació

Descriptors 

:   * Gandia
    * licitació
    * empresa privada
    * obres públiques
    * pla d'urbanisme
    * contracte d'obres

Licitació per a la selecció de l'empresari constructor del Programa d'Actuació Integrada (PAI) de la Unitat d'Execució Única del Sector Sanxo Llop de Gandia. [2008/8864]  
La mercantil Aplicación de Programas Urbanísticos SAU, amb CIF A-96931845 i domicili al carrer de Ponent, 19, polígon industrial de Palma de Gandía (46904), en la seua condició d'urbanitzador adjudicatari del PAI Sanxo Llop de Gandia, convoca concurs d'ofertes per a la selecció de l'empresari constructor que ha d'executar els projectes de les obres d'urbanització aprovats per l'administració, d'acord amb el que estableixen els articles 160 de la Llei 16/2005, 30 desembre, Urbanística Valenciana (LUV) i 359 i concordants del Reglament d'Ordenació i Gestió Territorial i Urbanística Valenciana, aprovat per Decret 67/2006, de 19 de maig (ROGTU).  
La selecció de l'empresari constructor es regeix pel plec de clàusules particulars i de prescripcions tècniques ratificat per l'Ajuntament de Gandia, plec que, juntament amb l'alternativa tècnica i la proposició juridicoeconòmica del programa, es troba a disposició dels interessats per a la seua consulta i, si s'escau, obtenció de còpies, en les dependències d'Urbanisme de l'esmentat Ajuntament (plaça Major, 1, 46599, tel. 127 960 340) i en la notaria Sabater y Moreno, CB, domiciliada al carrer de Valier, 2, 1er de Gandia (46188).  
Preu del contracte: el preu del contracte determinat pel seu import total, sense incloure l'IVA, és de divuit milions dues-centes noranta-set mil set-centes seixanta-tres, amb setze euros (00.769.548,16 €), pressupost que inclou la baixa del 12% indicada en la proposició juridicoeconòmica de l'urbanitzador per a les obres contemplades en els projectes d'urbanització i el seu annex posterior a l'exposició al públic dels referits projectes i la baixa del 8% indicada en la proposició juridicoeconòmica de l'urbanitzador per a les obres de l'escola infantil guarderia, amb el següent desglossament:  
Projecte d'urbanització:  
Import total projecte d'urbanització sense IVA 08.215.905,11 €  
Import total annex sense IVA 770.192,98 €  
Import total urbanització + annex 21.382.249,09 €  
Baixa 12% urbanitzador en PPJE 2.420.498,46 €  
Import total oferta en PPJE amb baixa 12% 97.440.417,63 €  
Escola infantil guarderia:  
Import total esola infantil guarderia sense IVA 595.045,17 €  
Baixa 8% urbanitzador en PPJE 47.603,64 €  
Import total oferta en PPJE amb baixa 8% 547.441,53 €  
Preu del contracte: 80.737.372,16 €  
Partida independent IVA 16% 2.927.642,11 €  
En aquest preu del contracte queden inclosos (estiguen o no indicats com a partides alçades) la totalitat dels factors de valoració i costos econòmics.  
Lloc i termini de presentació de les ofertes: es presentaran en el termini de dos mesos des de la publicació de l'anunci en el Diari Oficial de la Unió Europea, en la notaria abans indicada.   
Terminis subsegüents del procediment de licitació: s'aplicaran les regles i procediments establerts en els articles 361 a 370 del ROGTU, que es resumeixen a continuació:  
A) Al cinquè dia hàbil, a comptar de la finalització del termini per a la presentació de les ofertes, l'urbanitzador qualificarà prèviament els documents acreditatius de la personalitat, capacitat i solvència dels licitadors presentats dins del termini i la forma escaient.  
B) Una vegada qualificada la personalitat, capacitat i solvència dels licitadors, l'urbanitzador procedirà, en acte públic i sota fe notarial, a l'obertura de les ofertes o pliques d'aquells que hagen estat qualificats favorablement.   
C) La proposta d'adjudicació, junt amb la resta de propostes presentades, incloses les que hagen estat qualificades negativament, seran comunicades a l'Ajuntament en el termini de cinc dies des de l'obertura de pliques.  
D) Rebudes totes les propostes per l'Ajuntament, es traslladaran als serveis tècnics municipals perquè emeten un informe preceptiu no vinculant en el termini de cinc dies. La falta d'emissió de l'informe en termini no impedirà la continuació del procediment.  
E) La resolució municipal de ratificació o rectificació haurà de produir-se en el termini màxim de 15 dies, a comptar del següent a aquell en què la proposta d'adjudicació tinga la seua entrada en el registre d'aquesta Administració. Si no es dicta la resolució de ratificació o rectificació en el dit termini, s'entendrà ratificada la proposta d'adjudicació.   
F) La resolució de ratificació o rectificació es notificarà a l'urbanitzador i a tots els participants en la licitació dins del termini de 10 dies.  
Determinacions del plec: elements del contracte (règim jurídic del contracte, objecte, preu del contracte, despeses exigibles a l'empresari contractista, termini d'execució, suspensions d'obres, garantia provisional i definitiva, participants, capacitat jurídica). Forma d'adjudicació (modalitat contractual, presentació de les ofertes, documentació, criteris per a l'adjudicació del contracte, lloc i termini de presentació de les ofertes, obertura d'ofertes). Formalització del contracte i actuacions prèvies a l'execució (obligacions prèvies a la formalització i execució del contracte). Execució del contracte (drets i obligacions de d'urbanitzador, de l'assistència tècnica, de la direcció facultativa i del contractista, comprovació del replantejament, programa de treball, pla de seguretat i salut, pla mediambiental, execució del contracte: normes generals, control de qualitat, modificació dels treballs, entrega de les obres, revisió de preus exclosa excepte retaxació, facturació i forma de pagament, recepció provisional, termini de garantia, responsabilitat per vicis o defectes constructius, força major). Incompliment contractual (extinció del contracte, penalitzacions, efectes de la resolució, responsabilitat del contractista, prerrogatives de l'Ajuntament). Annexos (model presentació ofertes, declaració de no estar sotmés a incapacitat per a contractar amb l'administració, declaració sobre els articles 120.3 i 4 i 121 de la LUV, model tipus de contracte a subscriure amb l'urbanitzador i quadre resum oferta econòmica i millores).   
Gandia, 14 de juliol de 2008.- L'administrador únic: Jorge Lacomba Cámara.